cyanic-selkie/wikianc huggingface dataset:
Medaljen for seier over Tyskland
Utforming
Medaljen er opphengt i et bånd med tre svarte og to oransje striper, fargene fra Sankt Georgsordenens bånd.
Tildeling
Medaljen ble tildelt tjenestegjørende i hæren, marine og luftvåpen, samt NKVD.
Medaljen for seier over Tyskland ble også tildelt 48 nordmenn, blant dem Ernst Ullring, Mons Haukeland og Asbjørn Sunde.
Osstrupen bru
Osstrupen bru er ei fritt frambygg-bru på fylkesvei 611 i Kinn kommune i Vestland. Brua krysser den ytre delen av fjordarmen Osstrupen. Brua er 258 meter lang og hovedspennet er 198 meter. Den ble åpnet 15. februar 1976.
Anita Kristoffersen Solhaug
Anita Kristoffersen Solhaug (født 1950 i Hammerfest) er en norsk tidligere fagforeningsleder.
Hun har sin yrkesbakgrunn fra Findus og Universitetet i Oslo, der hun jobbet som personal- og organisasjonskonsulent. I 1995 ble hun valgt til nestleder for NTL ved universitetet og året etter ble hun valgt til leder. I 2006 ble hun valgt som 1. nestleder i Norsk Tjenestemannslag (NTL) etter at hun først hadde tapt avstemningen om ledervervet mot Turid Lilleheie og gikk av i 2014.
Hun var tidligere medlem av Norges Kommunistiske Parti, men meldte seg ut i 1982 og har siden vært partiløs.
Kompott
Kompott er en dessert som lages av frukter eller bær, kokt sammen med sukker. I den gamle tradisjonen var det mest vanlig å servere desserten med melk eller fløte, eventuelt med ekstra sukker. I dag er også vaniljesaus blitt et vanlig tilbehør, i tillegg til at det gjerne brukes kompott som element i en litt større dessertkreasjon.
Kompott blir laget ved at frukt og vann kokes til frukten blir nesten oppløst. Det blir tilsatt stivelse dersom frukten selv ikke inneholder nok, tradisjonelt sett potetmel, men nå like vanlig med maisstivelse, og søtning etter smak. Konsistensen skal være noe midt mellom syltetøy eller grøt.
Plectogaster
Plectogaster er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, lyst brunlige trebukker. Hannene har forholdsvis korte, kamformede antenner, hos hunnene er de sagtakkede. Fasettøynene er litt utstående. Pronotum er temmelig smalt, med en skarp pigg på hver side. Dekkvingene har litt rundede "skuldre" og er parallellsidige eller jevnt tilsmalnende bakover, rundede i spissen. De har markerte punktstriper.
Utbredelse
Slekten er utbredt i Sentral-Afrika.
San Pablo (Turrubares)
San Pablo er en by og administrasjonssentrum i kantonen Turrubares i provinsen San José i Costa Rica. Distriktet San Pablo hadde 1 357 innbyggere i 2011. .
Thomas Gousset
Thomas Gousset  (født 1. mai 1792 i Montigny-les-Cherlieux ved Besançon i Frankrike, død 22. desember 1866 i Reims) var en av den katolske kirkes kardinaler. Han var erkebiskop av Reims 1841–1866.
Han ble utnevnt til kardinal i 1850 av pave Pius IX.
Episkopalgenealogi
Hans episkopalgenealogi er:
Paul Campbell
Paul Campbell (født 22. juni, 1979 i Vancouver i Canada) er en canadisk skuespiller. Han er kjent for sin rolle som «Billy Keikeya» i science fiction-serien Battlestar Galactica.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Campbell spilte rollen som «Billy Keikeya», assistenten til «President Laura Roslin» (Mary McDonnell). Miniserien ble etterhvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og varte i fire sesonger. Campbell sluttet nesten etter sesong en, siden han ikke hadde en kontrakt. Etter at han ikke fikk en ny jobb, returnerte han tilbake til serien, der produsentene ville at han skulle signere en 5-årskontrakt. Han besvarte ikke dette, og siden produsentene syntes han ikke forpliktet seg nok til serien, bestemte de seg for å «drepe» karakteren (ifølge Campbell selv).
Demokraterne
Demokraterne kan vise til flere politiske partier:
The Holy Bible
The Holy Bible er det tredje studioalbumet av Manic Street Preachers, utgitt i 1995. Dette er forøvrig det siste albumet der Richey James Edwards medvirker før han forsvant 1. februar 1995.
Erik Nessheim
Erik Nessheim (født 2. november 1939) er en norsk Høyre-politiker bosatt i Asker. Han var statssekretær ved statsministerens kontor i Kåre Willochs regjering, fra 14. oktober 1981 til 8. mai 1986.
Nessheim er utdannet cand.philol. fra 1966. Haan var deretter gruppesekretær for Høyres stortingsgruppe fra 1967 til 1981, fra 1969 var han sekretariatsleder. Han hadde en rekke kommunale og fylkeskommunale verv fra 1972 til 1981.
Ziauddin Ahmed Bablu
Bablu fikk sin høyere utdannelse ved Notre Dame College i Dhaka og ved Universitetet i Dhaka. Han var medlem av Jatiya Party, og var folkevalgt medlem av Jatiya Sangsad.
I 1980-årene var han sitt lands energiminister. Han ble rådgiver for statsminister Sheikh Hasina i november 2013.
Den 7. september 2021 ble Bablu innlagt på sykehus med covid-19. Han døde av infeksjonen i Dhaka den 2. oktober 2021, i en alder av 66 år.
San Isidro (Vázquez de Coronado)
San Isidro er en by og administrasjonssentrum i kantonen Vázquez de Coronado i provinsen San José i Costa Rica. Distriktet San Isidro hadde 16 625 innbyggere i 2011.
Glasgow Prestwick lufthavn
Glasgow Prestwick lufthavn er en internasjonal lufthavn som betjener Prestwick og Glasgow-området. Den ligger ca. 2 km nordøst for Prestwick i Skottland. Selv om det offisielle navnet er Glasgow Prestwick Airport, brukes gjerne kortversjonen Prestwick Airport, siden avstanden til Glasgow er hele 46 km og for å unngå sammenblanding med Glasgows hovedflyplass, Glasgow International.
De siste årene har lufthavnen hatt et sterk vekst i passasjertrafikken på grunn av nye ruter opprettet av lavprisselskaper, i første rekke Ryanair som i dag er lufthavnenes største bruker. Glasgow Prestwick er en av selskapets navflyplasser. Lufthavnen betjente 2,4 millioner passasjerer i 2008, mens Glasgow internasjonale lufthavn hadde 8,1 millioner passasjerer samme år.
Flyplassen som ble åpnet i 1934 fikk stor betydning under andre verdenskrig, da amerikanske bombefly på vei fra fabrikkene i USA til fronten i Europa benyttet Prestwick som første landingsplass i Europa. Etter krigen. og før Jet-alderen var Prestwick likeledes svært viktig for fly i atlanterhavstrafikken. SAS-ruten mellom Skandinavia og New York, f.eks hadde teknisk mellomlandinger på Prestwick. Med jetflyenes inntreden falt behovet for de tekniske mellomlandinger bort.
Tilsvarende ble Shannon brukt i atlanterhavstrafikken mellom kontinentet og USA. Elvis Presley landet her i 1960,under miltærtjenesten sin i Vest-Tyskland. Da miltærflyet hans måtte fylle drivstoff. Dette er eneste gangen Elvis var i Storbritannia. 1 time før å være nøyaktig.
Tilbringertjeneste
Flyplassen er den eneste i Skottland med egen jernbanestasjon. Det er togforbindelse med Glasgow hver halvtime på hverdager og hver time søndager, og reisen tar 40 minutter.
Operasjon Hot Winter
Operasjon Hot Winter, også kjent som Operasjon Warm Winter (Heb: מבצע חורף חם‎, Mivtza Horef Ham) var en av Israels forsvars militære kampanjer på Gaza-stripen i 2008. Operasjonen ble begrunnet som et svar på at Hamas hadde skutt Qassam-raketter inn i Israel. Minst 112 palestinere og tre israelere ble drept, og mer enn 150 palestinere og syv israelere ble skadet.
Bakgrunn
Israel begrunnet angrepet med at det ble skutt Qassam-raketter over til Israel. Denne rakettbeskytningen må også sees i lys av den omfattende blokaden som Israel hadde utsatt Gaza for over en lengre periode.
Stridighetene er en del av Midtøstenkonflikten.
Resultat/Reaksjoner
Det ble gjort omfattende skader i Gaza. Åtte bistandsorganisasjoner og menneskerettighetsgrupper offentliggjorde den 6. mars 2008 en rapport, der det ble slått fast at situasjonen for Gazas 1,4 millioner innbyggere var verre enn noen gang siden Israel okkuperte området i 1967.
Israel fikk mye kritikk av omverdenen for det som ble beskrevet som «overdreven bruk av makt». USAs regjering beskrev Israels angrep som et selvforsvar.
Det kom til flere trefninger mellom partene etter at Israel avsluttet operasjonen den 3. mars. En gjensidig våpenhvile med seks måneders varighet ble først undertegnet den 19. juni. Den 4. november kom det til brudd på våpenhvilen da Israelske soldater beveget seg inn på Gazas territorium. Den 18. november gjeninnførte Israel blokaden av Gaza. Dagen etter kunngjorde Hamas at våpenhvilen var over og gjenopptok angrepene på Israel.
Se også
Liste over kriger Israel har deltatt i
Bittervedfamilien
Bittervedfamilien (Simaroubaceae) er en plantefamilie i ordenen Sapindales. Artene er trær og busker, som regel med bitter bark. De er utbredt i alle tropiske strøk, og det er også noen få arter i tempererte områder. Ingen arter i denne familien finnes opprinnelig i nordisk flora, men én art, gudetre (Ailanthus altissima), dyrkes som prydtre i varmere strøk i Norge.
Norgesmesterskapet i fotball for menn 1964
Norgesmesterskapet i fotball for menn 1964 ble vunnet av Rosenborg etter seier over Sarpsborg med 2–1 den 25. oktober. Målscorere for Rosenborg var Tor Kleveland som scoret i det 32. minutt og Tore Pedersen som scoret i det 55. minutt. For Sarpsborg scoret Martin Kjølholdt i det 85. minutt på straffe.
24 665 tilskuere overvar kampen som ble spilt på Ullevaal Stadion i Oslo. Dommer var Johan Riseth. Dette var andre gangen Rosenborg vant et Norgesmesterskap. For RBK spilte Tore Pedersen, Birger Tingstad, Harald Gulbrandsen, Thor Arne Lindvaag, Eldar Hansen, Tor Kleveland, Kåre Rønnes, Knut Jenssen, Sverre Fornes, Kjell Hvidsand og Egil Nygaard.
Marloes Keetels
Marloes Keetels (født 4. mai 1993) er en nederlandsk landhockeyspiller.
Hun representerte Nederland i Sommer-OL 2016 i Rio de Janeiro, der hun tok sølv i kvinnenes turnering.
Nitrariaceae
Artene er flerårige urter eller busker. Noen arter har torner. Bladene er kjøttfulle eller sukkulente. Det er ofte fem kronblad og 15 pollenbærere. Frukten er en kapsel eller en steinfrukt. Nitrariaceae er utbredt i de tørre eller halvtørre områdene fra Nord-Afrika og Sør-Europa østover gjennom Asia til Kina og Mongolia. Familien finnes også i sørlige Australia og østlige Mexico.
De tre slektene i familien ble i Cronquist-systemet regnet til leddbladfamilien (Zygophyllaceae), mens Takhtajan plasserte dem i Zygophyllales som tre selvstendige familier, Nitrariaceae, Peganaceae og Tetradiclidaceae. Molekylærgenetiske undersøkelser viser at det ikke er noe nært slektskap med Zygophyllaceae og at likhetene skyldes felles tilpasninger til tørre og varme voksesteder.
Norsk motstandsbevegelse under andre verdenskrig
Norsk motstandsbevegelse under andre verdenskrig, eller bare Motstandsbevegelsen, er en betegnelse på diverse grupperinger og organisasjoner som gjorde aktiv og passiv motstand mot det nasjonalsosialistiske Tysklands okkupasjon av Norge under andre verdenskrig. Et mer omfattende begrep er «Hjemmefronten».
Aktiviteter
Den første kimen til en norsk motstandsbevegelse kom allerede sommeren og høsten 1940, da var Arendalsgruppen aktiv. Utover i 1941 ble den militære motstanden organisert i Milorg, mens sivil motstand i alle fall var tenkt organisert i Sivorg. Sommeren 1941 godkjente regjeringen Nygaardsvold i London Milorg som en del av det norske forsvaret. Kommunistene hadde sine egne motstandsgrupper, i tillegg til flere løst organiserte grupper. Disse fikk ikke støtte fra regjeringen i London, og ble kraftig motarbeidet fordi regjeringen ikke ønsket aktiv voldelig motstand i Norge – av frykt for represalier mot sivilbefolkningen.
Etter hvert ble motstandsbevegelsen bedre organisert, og fikk forsyninger fra Storbritannia. Tanken var at tyske styrker skulle bindes i Norge, slik at de ikke ble satt inn på andre frontavsnitt. Britiske raid mot kysten av Norge ga inntrykk av en forestående invasjon. På det meste var det 380 000 tyske soldater i Norge. De aller fleste av de sterkeste kampavdelingene ble mot slutten av krigen trukket ut av Norge, uten at motstandsbevegelsen klarte å gjøre noe mer enn å såvidt forsinke uttrekkelsen. Isteden ble det overført tyske avdelinger til Norge som bestod av soldater som var eldre eller som ikke var tyske.
Grupperingene under motstandsbevegelsen ble hovedsakelig brukt for å rapportere om tyskernes bevegelser i Norge. Særlig gjaldt dette bevegelser til tyske slagskip som «Bismarck» og «Tirpitz».
En viktig funksjon var å organisere fluktruter ut av landet, i tillegg til å hjelpe agenter inn i landet. Kommunikasjonen foregikk hovedsakelig med radio og kurerer. En av disse var ADRIAN/ADAM som kommuniserte med Stockholm. Logistikken gjorde at mye av forsyningene måtte orges både til personer med falske identiteter og i dekning før eller etter illegale operasjoner.
Tyskerne prøvde å kvele motstanden ved å utrope motstandsbevegelsen som «terrorister». En del motstandsfolk ble fengslet, og noen få torturert eller henrettet som straff eller gjengjeldelse. Vest-Tyskland vedgikk indirekte at denne behandlingen av norske motstandsfolk var brudd på folkeretten, da Vest-Tyskland i 1959 utbetalte erstatninger til tidligere overlevende fanger eller etterlatte av motstandsfolk.
Kjente motstandsgrupper
Ledelsen i Milorg og Sivorg (med Kretsen og Koordinasjonskomiteen i spissen) dannet Hjemmefrontens ledelse.
Etterspill
Landkrigsordningen definerer partisanvirksomhet som en krigsforbrytelse, fordi en soldat skal bære sin uniform og ikke forkle seg som sivil. Haag-konvensjonen forbød med andre ord ikke væpnet motstand mot en okkupasjonsmakt, men satte regler for hvordan motstanden skulle foregå. Hensikten var å beskytte sivilbefolkningen. Landkrigsordningen pålegger også den sivile befolkningen innenfor visse rammer å adlyde en okkupasjonsmakt, som den faktiske makthaveren i landet. 11. mai 1940 sendte kommuneadvokaten i Bergen en redegjørelse om «hvilke ytelser den tyske krigsmakt folkerettslig sett kan forlange av den sivile befolkning i anl. anlegg av flyveplass på Bømoen». Her het det: «Spørsmålet om hvilke ytelser den tyske krigsmakt folkerettslig sett kan forlange av den sivile befolkning, er nærmere regulert ved den overenskomst om landkrigens love og sedvaner, inngått i Haagkonvensjonen 18.10.1907...tiltrått såvel av Tyskland som av Norge...Etter artikkel 52 kan «ytelser in natura og tjenester» alene fordres av kommuner og innvånere, når det er til okkupasjonshærens behov, hærens rent materielle behov for mat m.v. Under «ytelser og tjenester» kan derfor ikke arbeidet med anlegg for flyveplass henregnes. Dertil skal vel flyveplassen benyttes under krigsoperasjonene, og befolkningen er ikke forpliktet til å utføre arbeide som innebærer å ta del i krigsoperasjonene mot fedrelandet. Det må henregnes som deltagelse i krigsoperasjonene mot sitt eget land, hvis man utfører arbeide som setter fienden i stand til å bruke et krigsvåpen det ellers ikke, eller iallfall alene med vanskelighet, kunne benytte.»
I ettertid har Milorgs virksomhet blitt rettferdiggjort med at tyske myndigheter heller ikke respekterte alle konvensjoner (i likhet med de allierte krigførende, enten det gjaldt de amerikanske atombombene over Hiroshima og Nagasaki med massedrap på sivilbefolkning, den britiske senkningen av det italienske hospitalskipet «Po» i mars 1941, eller tyske krigsfanger brukt til minerydning med store tap av menneskeliv, både i Norge og i Danmark ).
John Leirvaag
John Leirvaag (født 6. juni 1959) var tidligere forbundsleder i Norsk Tjenestemannslag (NTL).
Han har sin yrkesmessige bakgrunn fra Studentsamskipnaden i Oslo der han bekledde en rekke verv innen NTL før han ble valgt til leder for landsforeningen NTL Studentsamskipnadene. I 2006 ble han valgt til 2. nestleder i NTL, og på landsmøtet i 2010 ble han valgt til leder av forbundet. Han gikk av som leder i 2018.
Hanfu
Hanfu (kinesisk: 漢服 / 汉服 ; pinyin: hànfú; minnan: ' eller hanhok; kantonesisk: ' eller honfuk) er den tradisjonelle drakt benyttet av han-kineserne i Kina under stordelen av landets historie, med unntak av Qing-dynastiet, da mandsjuiske klær (qipao/changshan) var påbudt.
Frank Troeh
Frank Merlin Troeh (født 19. februar 1882 i Sioux City, Iowa død 24. desember 1968 i Portland, Oregon) var en amerikansk skytter som deltok i de olympiske leker 1920 i Antwerpen.
Troeh ble olympisk mester i skyting under OL 1920 i Antwerpen. Han var med på det amerikanske laget som vant lagskyting i trap med 547 poeng foran Belgia med 503. De andre på laget var Mark Arie, Horace Bonser, Jay Clark, Forest McNeir og Frank Wright. Troeh skjøt totalt 94 poeng som var det beste resultatet på det amerikanske laget. Det var åtte lag med seks deltakere på hvert lag som deltok i konkurransen som ble avviklet 22. og 23. juli 1920. Han kom på andreplass i den individuelle trapskytingen bak landsmannen Mark Arie.
Kartaly
Kartaly (russisk: Карталы́) er en by i Tsjeljabinsk oblast i Russland. Den ligger i dalen til elva Kartaly-Ajat (en sideelv til Tobol) 260 km sør-sørvest for Tsjeljabinsk. Innbyggertall: 29 908 (folketelling 2002), 37 132 (folketelling 1989).
Byen ble grunnlagt i 1810. Bystatus ble innvilget i 1944.
Stormyra (Lapphaugen) naturreservat
Stormyra (Lapphaugen) naturreservat ligger sørøst for Fossbakken i Lavangen i Troms, ca. 500 meter sør for Lapphaugvatnet.
Naturreservatet strekker seg nesten fem kilometer sørover fra hvor Spanselva (Ruŋgujohka) svinger østover og ned gjennom den flate dalbunnen mellom Sølvfjellet (Silbavárri) og Storsteinaksla i vest og Melkefjellet (Mielkevárri) i øst.
51% av arealet i reservatet er myr; i norddelen er det bakkemyrer, og lenger sør gressmyr med starr og jordvannsbetinget vegetasjon. Det fins nesten ikke nedbørsmyrer i reservatet. Videre består 38% av arealet av lauvskog, mens 105 daa er vann, hovedsakelig Spanselva, sideelvene og meandersjøer langs elva. I sør er det også områder med dødis.
Dette er et viktig vinterbeiteområde for elg, og et hekkeområde for ender, vadere og spurvefugl.
Formålet med fredningen er «å bevare et særpreget myrområde med rikere vegetasjon i den subalpine sone, og et viktig hekkeområde for vadefugl.»
Judas José Romo y Gamboa
Judas José Romo y Gamboa  (født 7. januar 1779 i Cañizar ved Toledo i Spania, død 11. januar 1855 i Sevilla) var en av den katolske kirkes kardinaler. Han var biskop av Málaga, så av Córdoba, deretter erkebiskop av Sevilla 1847–1855.
Episkopalgenealogi
Hans episkopalgenealogi er:
BAe Jetstream 41
Jetstream 41 er et turboprop-fly, feederliner beregnet på regionale flyselskap. Det ble konstruert og bygget av British Aerospace som en forlenget versjon av det populære BAe Jetstream 31. Flyet var ment å bli en konkurrent til andre 30-seters fly som f. eks. Embraer Brasilia, Dornier 328 og Saab 340. Flyet ble bygget som et 30 seters fly i et 1+2 setearrangement i likhet Jetsream 31. Eastern Airways var den største kunden med en ordre på 23 eksemplarer.
Konstruksjon og utvikling
Jetstream 41 var basert på Jetsream 31 som ble forlenget med 4,88 m. (2,51 m. foran vingen og 2,37 m. i flyets aktre del), Skrogets konstruksjon var helt nytt og hadde ingen komponeter fra det gamle skroget. Den nye konstruksjonen krevde større vingespenn, som også krevde endringer i haleflater og flaps. Vingen var også plassert under skroget, ikke gjennomgående, noe som førte til øket bagasjekapasitet.
Den siste versjon av Garrett TPE331 motorer -14GR eller 14HR som utviklet henholdsvis 1 500 hk og 1 650 hk ble montert i nye motorgondoler med større bakkeklarering. Flightdeck forbedret med moderne Electronic Flight Instrument System (EFIS) setup, og nye frontruter.
Flyet i bruk
J41 fløy første gang 25. september 1991 og fikk sitt luftdyktighetsbevis 23. november 1992 i Europa, og 9. april 1993 i USA. Første fly ble levert til Manx Airlines 25. november 1992. I januar 1996, ble J41 en del av Aero International (Regional) (AI(R)), et felles salgsorgan bestående av ATR, Aérospatiale (Frankrike), Alenia (Italia) og British Aerospace. Ordretilgangen var i starten god, men i mai 1997 kunngjorde BAe at produksjonen av J41 var opphørt. Det var da blitt bygget i 100 eksemplarer som var blitt solgt til 14-15 operatører Europa, Afrika, Asia, Nord- og Sør-Amerika.
Maria Verschoor
Maria Verschoor (født 22. april 1994) er en nederlandsk landhockeyspiller.
Hun representerte Nederland under Sommer-OL 2016 i Rio de Janeiro, der hun tok sølv i kvinnenes turnering.
Gelsemiaceae
Gelsemiaceae omfatter to planteslekter, med i alt 11 arter. Familien hører til ordenen Gentianales. Gruppen har ikke fått noe norsk navn, og artene er ikke noen naturlig del av den nordiske floraen. Artene i familien har samlet sett en vid utbredelse i tropiske/subtropiske områder. Gelsemiaceae ble splittet ut fra Loganiaceae i 1994.
Josephus Nicolaus Laurenti
Josephus Nicolaus Laurenti (født 4. desember 1735, død 17. februar 1805) var en østerriksk naturhistoriker.
Laurenti var forfatter av Specimen Medicum, Exhibens Synopsin Reptilium Emendatam cum Experimentis circa Venena (1768) om giften til reptiler og amfibier. Dette var en viktig bok i herpetologien og definerte tretti ulike reptiler. Carolus Linnaeus sin Systema Naturae fra 1758 beskrev bare ti slag. I 1768 ga han også ut et manuskript med tittelen Il Dragone (Dragen) som beskrev den blinde salamanderen Proteus anguinus, som han for dette formålet hadde samlet fra grottesjøer i Slovenia (eller kanskje vestlige Kroatia); denne beskrivelsen var den første utgitte beretning om et grottedyr i den vestlige verden.
Folkeslaget ved Leipzig
Folkeslaget ved Leipzig fant sted fra 16. til 19. oktober 1813 ved Leipzig i Sachsen. Det var det viktigste slaget i det som i Tyskland er blitt kjent som frigjøringskrigen mot det franske fremmedherredømmet, og et av de avgjørende slag under Napoleonskrigene.
Bakgrunn
Napoléon Bonaparte hadde behov for å komme på offensiven igjen etter nederlaget i Russland og i Den spanske selvstendighetskrigen. Samtidig hadde hans fiender samlet seg igjen i det som blir kalt den sjette koalisjonen, bestående av Østerrike, Preussen, Russland, Storbritannia, Sverige, Spania og Portugal, samt en del mindre tyske stater.
Slaget
Franske tropper, sammen med tropper fra de franske lydrikene i Rhinforbundet, kjempet i dette slaget mot den sjette koalisjonen. Midt under slaget, 18. oktober, deserterte hele den saksiske armé og gikk over til koalisjonen. Koalisjonens overlegne styrker tilførte Frankrike et avgjørende nederlag.
Minnesmerke
I 1913, nøyaktig 100 år senere, ble det oppført et 91 meter høyt Völkerschlachtdenkmal i granitt i Leipzig. Det står der hvor kampene var på sitt mest intense og det største antall soldater falt. Monumentet er et av Leipzigs landemerker og er synlig på lang avstand i det ellers flate landskapet.
Njazepetrovsk
Byen ble grunnlagt i 1747 og ble innvilget bystatus i 1944.
Loganiaceae
Loganiaceae er en plantefamilie som omfatter 13 planteslekter i kurvplante-kladen (Asteridae) i ordenen Gentianales. Gruppen har ikke fått noe norsk navn, og artene vokser ikke naturlig i den nordiske floraen.
Taksonomisk er gruppen kompleks, den er en sammenslåing av i alt fire tidligere anerkjente familier, hvor tre idag anses som underfamilier. Blant disse er stryknintrefamilien (Strychnaceae), mens de andre er Antoniaceae og Pigeliaceae – foruten Loganiaceae selv, sensu stricto.
Juan José Bonel y Orbe
Juan José Bonel y Orbe  (født 17. mars 1782 i Pinos del Rey ved Granada i Spania, død 11. februar 1857 i Madrid) var en av den katolske kirkes kardinaler. Han var biskop av Málaga, så av Córdoba, deretter erkebiskop av Granada 1838–1847, og erkebiskop av Toledo 1847–1857.
Han ble utnevnt til kardinal i 1850 av pave Pius IX.
Callidiopsites
Utbredelse
Arten er beskrevet fra den kjente lokaliteten Florissant i Colorado, fra eocen-tiden.
808 Merxia
808 Merxia er en hovedbelteasteroide. Den er navneopphavet til asteroidefamilien Merxia. Den ble oppdaga den 11. oktober 1901 av Luigi Carnera fra Landessternwarte Heidelberg-Königstuhl i Heidelberg. Den er oppkalt etter Carneras svigerfar, Adalbert Merx.
Themisto libellula
Themisto libellula er en art innenfor familien Hyperiidae, av ordenen Gammaridea - som inngår i gruppen av amfipoder. Den er en makrozooplankton med kroppsstørrelse på 2-4 cm.
Arten er utbredt i Atlanterhavet og Barentshavet inklusive store deler av Svalbard.
Donna Nalewaja
Donna Lou Nalewaja (født 8. oktober 1939 i Winterset i Madison County i Iowa i USA, død 30. september 2021) var en eiendomsmegler og politiker i Nord-Dakota.
Nalewaja hadde polske røtter. Hun stilte til valg under Leon L. Mallberg til vervet som viseguvernør i Nord-Dakota ved valget i 1988 og var medlem av det republikanske parti. I 1998 stilte hun til valg til det amerikanske senatet mot den sittende norddakotasenatoren Byron Dorgan. Nalewaja satt også i North Dakota House of Representatives for Fargos distrikt 45 fra 1982 til 1986 og i North Dakota Senate fra 1986 til 1998.
Ajmer
Historie
Ajmer ble grunnlagt i andre halvdel av 600-tallet av Chauhan-dynastiet. Chauhan-dynastiet fortsatte å regjere området rundt Ajmer på tross av gjentatte tyrkiske invasjoner inn i resten av India. Fra 1193 var Ajmer vasall av Delhisultanatet, frem til det ble erobret av herskeren av Mewar i 1365. Ajmer ble da en kilde til konflikt mellom Mewar og Marwar og Ajmer ble erobret av Marwar i 1532. I 1559 ble Ajmer overtatt av Mogulriket, som beholdt kontrollen over Ajmer til det ble avstått til Marathariket i 1770. Marathariket solgte Ajmer til Det britiske ostindiske kompaniet i 1818. Frem til selvstendigheten i 1947 ble Ajmer styrt av Generalguvernørens agent i Rajputana.
Donna Nalewaja
Hun døde 81 år gammel av covid-19 den 30. september 2021 i North Dakota.
Malmefjorden Idrettslag
Malmefjorden Idrettslag (stiftet 19. august 1957) er en idrettslag fra Fræna i Møre og Romsdal, som hovedsakelig driver med fotball.
Historikk
Klubben har siden den ble grunnlagt i 1957 hatt et seniorlag i fotball i de laveste divisjonene i Nordmøre og Romsdal Fotballkrets, og har siden 2011 spilt i 5. divisjon.
Ajmer
Geografi
Ajmer ligger i hjertet av delstaten Rajasthan ved foten av Aravallifjellene. Den kunstige innsjøen Anasagar ligger nord for byen.
Samferdsel
Ajmer er et viktig jernbaneknutepunkt med bredsporlinjer til Jaipur, Marwar, Ahmadabad og Mumbai og en metersporlinje (under ombygging til bredspor) til Udaipur.
Utdannelse
Mayo College, grunnlagt av den britiske raj i 1870 for å utdanne barna til adelen i Rajputana etter britisk standard, ligger i Ajmer.
Ragu
Ragu (fra fransk, av ragoûter «gi appetitt») er en matrett av kokte eller stekte kjøttstykker som vanligvis serveres med pasta.
Grammatorcynus
Grammatorcynus er en slekt i makrellfamilien.
Kroppen er langstrakt og litt flattrykt fra sidene. Munnen er forholdsvis liten. Ryggfinnene sitter tett. Første ryggfinne har 11–13 piggstråler og andre ryggfinne 10–12 bløtstråler. Sidelinjen er todelt. Kroppen er dekket med ganske små skjell, og det er ikke noe panser på forkroppen. Ryggen er skinnende blågrønn, og buken er sølvfarget med et gyllent skjær. Begge artene har svømmeblære.
Grammatorcynus bilineatus er utbredt i det indopasifiske området fra Rødehavet østover til Ryukyuøyene, Marshalløyene, Fiji, Ny-Caledonia og nordkysten av Australia. Grammatorcynus bicarinatus er bare kjent fra vest-, nord- og østkysten av Australia og finnes blant annet rundt Great Barrier Reef. Før 1983 mente man at det bare var én art i slekten, og navnet G. bicarinatus ble brukt i en videre betydning.
Begge artene svømmer pelagisk i store stimer i grunne kystfarvann. De jakter på krepsdyr og fisker.
Det blir fisket lite etter Grammatorcynus. De har en ubehagelig ammoniakklukt hvis de ikke blir tilberedt på den rette måten. I Queensland i Australia regnes likevel G. bicarinatus som en delikatesse.
Byblidaceae
Byblidaceae er en plantefamilie i ordenen Lamiales i kurvplante-kladen (Asteridae). Artene vokser ikke naturlig i den nordiske floraen.
Vinterblom
Vinterblom (Eranthis hyemalis) er en liten plante som tilhører ranunkel- eller soleiefamilien. Den blomstrer samtidig med eller før sneklokkene.
Vinterblom sprer seg lett og er ganske vanlig i Danmark og i det sydlige Sverige.
Frank Wright
Frank Seymour Wright (født 26. desember 1878 i South Wales, New York, død 13. februar 1931) var en amerikansk skytter som deltok i de olympiske leker 1920 i Antwerpen.
Wright ble olympisk mester i skyting i OL 1920 i Antwerpen. Han var med på det amerikanske laget som vant lagskyting i trap med 547 poeng foran Belgia med 503. De andre på laget var Mark Arie, Horace Bonser, Jay Clark, Forest McNeir og Frank Troeh. Wright skjøt totalt 94 poeng som var det beste resultatet på det amerikanske laget. Det var åtte lag med seks deltakere på hvert lag som deltok i konkurransen som ble avviklet 22. og 23. juli 1920. Han kom på tredjeplass i den individuelle trapskytingen bak sine landsmenn Mark Arie og Frank Troeh.
Torstein Sødal
Torstein Sødal (født 28. april 1977) er en norsk sanger. Han deltok i Melodi Grand Prix 2008 med sangen «Eastern Wind». Han platedebuterte senere på året med platen Torstein Sødal. Albumet lå seks uker på VG-lista og nådde nummer 26 som høyeste plassering.
I 2003 startet han prosjektet «Another Smiling Face» i Moldova, hvor han i samarbeid med TV-produsent Åsmund Brøvig satte fokus på landets funksjonshemmede barn. Sødal syklet i 2012 fra Norge til Moldova for å samle penger til funksjonshemmede barn. En filmfotograf var med, og de laget en film av sykkelprosjektet. Han har jobbet med flere turneer, blant annet Hanne Kroghs juleturneer.
3. oktober 2015 giftet Sødal seg med sangeren Maria Arredondo, som han i 2011 hadde vært på juleturné sammen med.
NM i terrengløp 2009
NM i terrengløp 2009 var en del av NM i friidrett 2009, men ble arrangert som to egne stevner; kort løype og stafett ble arrangert i Trondheim 18. og 19. april, mens lang løype ble arrangert på Jessheim 3. oktober.
Santiago (Puriscal)
Santiago er en by og administrasjonssentrum i kantonen Puriscal i provinsen San José i Costa Rica. Distriktet Santiago hadde 11 512 innbyggere i 2011. .
Aurangabad (Maharashtra)
Aurangabad (marathi:, urdu: ) er en by i det indiske distriktet Aurangabad i delstaten Maharashtra. Byens navn betyr «bygget av tronen», og er oppkalt etter den mogulske keiseren Aurangzeb. Den er en turistby omringet av mange historiske monumenter, inkludert Ajantahulene og Ellorahulene som er på UNESCOs liste over verdens kultur- og naturarvsteder. Det samme gjelder Bibi Ka Maqbara. Aurangabad er administrasjonssentrum i Aurangabad divisjon eller Marathwadaregionen, og blir betraktet som en «by av porter». Disse kan man ikke å unngå å legge merke til når man tar en kjøretur gjennom byen. Aurangabad er også en av de raskestvoksende byene i verden.
Byen ligger sentralt i delstaten Maharashtra i en gjennomsnittlig høyde av 513 moh., et stykke fra Indias vestkyst. Ved folketellingen i 2001 hadde byen 872 667 innbyggere, men et estimat fra 2009 sier at det bor 1 167 649 mennesker i Aurangabad. Arealet er rundt 200 km².
Fra 1724 til 1763 var Aurangabad hovedstad i staten Hyderabad.
Torstein Sødal (album)
Torstein Sødal er et musikkalbum med Torstein Sødal, utgitt høsten 2008. Dette er hans aller første plate som soloartist. Albumet lå 6 uker på VG-lista og endte med 26.-plass som beste plassering.
En udødelig mann
En udødelig mann er en norsk miniserie i tre deler om Henrik Ibsens barndom og ungdom vist på NRK i 2006, i forbindelse med markeringen av Ibsens 100 års dødsdag. Regissør var Berit Nesheim og manus var skrevet av Siri Senje. Serien som bestod av 3 timelange episoder ble vist på NRK1 i romjula.
Serien hadde et seersnitt på nærmere 600,000. Anders Baasmo Christiansen vant prisen for beste mannlige skuespiller under Gullruten 2007 for serien mens selve serien ble nominert i klassen beste TV-drama. Seriens fremstilling av Ibsens barndom har kommet under kritikk i nyere Ibsenforskning.
Innhold og mottakelse
Seriens utgangspunkt er at Ibsenfamilien opplevde en dramatisk sosial deklassering og endte opp i dyp fattigdom, og serien fremstiller Ibsens far Knud Ibsen som en voldelig alkoholiker som tyranniserte Ibsens mor Marichen. Seriens fremstilling av Ibsens barndom og ungdom, og av faren Knud, bygger på eldre Ibsenbiografier som har kommet under sterk kritikk i nyere Ibsenforskning fra 2010-årene, som har vist Ibsenfamilien levde i relativ velstand på den herskapelige lystgården Venstøp i Ibsens barndom, at Knud Ibsen var en omgjengelig mann som på ingen måte tyranniserte ektefellen eller barna, men tvert imot skjemte bort sønnen, og at ingen ting tyder på at han var alkoholiker. Ibsenforsker Jon Nygaard oppsummerte i 2016 omveltningen i forståelsen av Ibsens barndom som at alle de populære forestillingene om Ibsen er feil. Jørgen Haave skrev i sin bok Familien Ibsen fra 2017:
Den store søvnen (film)
Den store søvnen (originaltittel The Big Sleep) er en amerikansk film noir fra, regissert av Howard Hawks. Det er den første filmversjonen av Raymond Chandlers roman Den lange søvnen fra 1939. Humphrey Bogart spiller hovedrollen som privatdetektiven Philip Marlowe, mens Lauren Bacall spiller oppdragsgiverens datter Vivian Rutledge. William Faulkner, Leigh Brackett og Jules Furthman skrev manuset.
Tone Rønoldtangen
Tone Rønoldtangen (født 5. august 1953) var leder av av LO Stat fra 2010 til 2016.
Hun arbeidet i to perioder til sjøs, blant annet som radiooffiser, før hun ble ansatt i Forsvaret i Harstad. Hun var tillitsvalgt i landsforeningen NTL Forsvaret fra 1994. I 1998 ble hun valgt til leder av foreningen. Fra 2006 var hun kasserer i Norsk Tjenestemannslag (NTL) og ble valgt som leder for LO Stat etter Morten Øye i 2010. Hun ble etterfulgt som leder av LO Stat i november 2016 av Egil André Aas fra Norges Offisersforbund (NOF).
Rønoldtangen er lokalpolitiker for Arbeiderpartiet og har også vært leder i Nes Arbeiderparti.
Den store søvnen (film)
Deler av filmen ble spilt inn på nytt for å forsterke kjemien mellom Bogart og Bacall, som hadde blitt et populært filmpar etter krigsfilmen Å ha og ikke ha (1944). Dette førte til at noen scener ble klippet vekk, og nye scener ble lagt til. Den opprinnelige versjonen ble imidlertid utgitt i 1997.
Handling
De to søstrene havner stadig i fanget på Marlowe mens han forsøker å gjøre jobben sin, og det viser seg etter hvert at de har betydning for oppklaringen i saken. Marlowe innser at han har rotet seg bort i en familie hvor korrupsjon, mord og dobbeltmoral er en del av hverdagen.
Tornister
Tornister en firkantet ransel som særlig ble brukt som matsekk av fotsoldater på 1800- og 1900-tallet. Dette var små, vanligvis halvstive ryggsekker laget av lær eller tekstil, gjerne spent over en rektangulær ramme av tre, utstyrt med to skulderreimer og ofte også med ekstra reimer til å spenne fast forskjellig utstyr med. Tornister er særlig en tysk og dansk betegnelse for militær ransel, på dansk også i formen tornyster. Firkantede ryggsekker ble imidlertid ikke bare båret av soldater. I Norge, Sverige og Finland var neverkonter en utbredt variant. Tornistrene ble også modell for avstivede, kasseformede skoleransler med klaffelokk. I dag er de historiske tornistrene erstattet av andre typer ryggsekker og militær oppakning i praktisk design og moderne materialer.
Partick
Partick var det kongelige residentstedet i kongedømmet Strathclyde. Sammen med Govan, som var det religiøse senteret og Dumbarton, som var hovedstaden var Partick et sentralt sted i kongedømmet.
Fotballaget Partick Thistle FC ble grunnlagt i Partick i 1876, men flyttet til Maryhill i 1909. I Patrick ligger cricketbanen Hamilton Crescent hvor den første landskampen i fotball noensinne ble spilt. Kampen var mellom og  og endte 0–0.
Løkenenga
Løkenenga (3-9, 2-10) er en vei på Vik i Hole kommune i Viken fylke.
Løkenenga er en sidevei til Røyseveien, på vestsiden av denne, ved Røyseveiens sydligste punkt. Veien er kort, cirka 200 meter, og består av Løken barnehage og privatboliger for øvrig. Løken barnehage var tidligere Løken skole, og har også vært menighetshus.
Området heter Løken, og har sitt navn fra Løken gård, som ligger i dagens Løkengata 7.
Referanser
<References />
Giuseppe Cosenza
Giuseppe Cosenza (født 20. februar 1788 i Napoli i Spania, død 30. mars 1863 i Capua) var en av den katolske kirkes kardinaler. Han var biskop av Málaga, så av Córdoba, deretter erkebiskop av Capua 1850–1863.
Han ble utnevnt til kardinal i 1850 av pave Pius IX.
Episkopalgenealogi
Hans episkopalgenealogi er:
Euryarthrum
Euryarthrum er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mattsvarte langbeinte trebukker, vanligvis med hvite til oransje tegninger på dekkvingene. Antennene er noe kortere enn kroppen, de fem-seks ytterste leddene er utvidede slik at antennen blir sagtakket. Disse leddene er vanligvis lysere, mer eller mindre rødlige. Pronotum har rundede sider, dekkvingene er jevnbrede, beina slanke.
Utbredelse
Gruppen er utbredt i Sørøst-Asia, med særlig mange arter på Borneo.
Nagano
Nagano er en by i prefekturet ved samme navn (Nagano) i Japan, hvor den også er administrativt sentrum. Byen ligger i regionen Chubu og var vertsby for de olympiske vinterlekene i 1998.
Aretas III
Aretas III var konge over nabateerne fra 87-62 f.Kr. Han var sønn av Aretas II og etterfulgte sin bror Obodas I. Han erobret flere landområder. I hans regjeringstid opplevde riket stor fremgang.
Martyniaceae
Martyniaceae er en plantefamilie i ordenen Lamiales i kurvplante-kladen (Asteridae). Artene vokser ikke naturlig i den nordiske floraen.
Timon fra Fleios
Timon fra Fleios (født ca. 320 f.Kr., død 230 f.Kr.) var en filosof som tilhørte de såkalte skeptikerne.
Han skal ha skrevet mye, og det sies at han var forfatter av både dikt og drama. I sin stil var han ofte meget satirisk. Bare fragmenter av dette er bevart i dag.
Han kritiserte andre filosofer sterkt, og han mente at det er fånyttes å komme med hypoteser.
Rodrigo Díaz (svømmer)
Han representerte Guatemala under Sommer-OL 2004 i Athen.
Trygve Hjorth-Johansen
Trygve Hjorth-Johansen (født 1892, død 1959), også omtalt som Trygve Hjort-Johansen, var en norsk journalist og forfatter av guttebøker og kriminalromaner.
Fra 1916 til 1926 var Hjorth-Johansen ansatt i Dagbladet, der han benyttet pseudonymet «Crayon». Han utga en reisereportasje fra Sør-Amerika i 1923. Under denne reisen samlet han bakgrunnsmateriale til Gutter under Sydkorset (1928), som ble den første romanen der norsk hvalfangst skildres for ungdom.
Hovedpersonene i Gutter under Sydkorset er Knut og Erik, to 15-åringer som forfatteren hadde introdusert i sin forrige bok, Guttene på Sjøsprøit, der de to guttene var med på fiske utenfor Grønland. Denne gangen reiser de med båten «Selkongen» til Montevideo, der kokeriet «Sperm II» overvintrer. Skipper på «Selkongen» er Sivert Hovde, som ikke bare er den mest navnkundige og sagnomsuste fangstmann på hele den norske kyst, men også Knuts onkel og Eriks pleiefar. Alt i første kapittel fører Hjorth-Johansen inn et spenningsmoment: Den merkelige villmannen Arón Garcia er en slags Sydishavets eskimo, som på dårlig norsk har påstått at han tilhører «Den evige ilds samfund». Hvalfangere har tatt ham med seg til Norge, der han er blitt plassert på asyl, men nå skal han bringes tilbake. Hjorth-Johansen fant et stoff som ingen guttebok ennå hadde tatt for seg, men var tydeligvis ikke særlig engasjert i emnet og spedde derfor på med forskjellige episoder for å skape spenning, til det hele endte i ren fantasi med «Den evige ilds samfund».
Heltedåd og spenning er viktige ingredienser i de fleste av de bøker Hjorth-Johansen skrev for ungdom. Men Kaschimir (1930) er av en helt annen type og er mer bemerkelsesverdig. Her er tempoet langsommere, og persongalleriet er mindre. Den foreldreløse sigøynergutten Kaschimir begir seg på vandring langs landeveien, og alt sees og oppleves gjennom ham. Hauk over hauk er en fortsettelse av Kaschimir.
I likhet med sin venn Sven Elvestad var Hjorth-Johansen homofil og tilhørte den norske kolonien i Positano (Italia) på 1920-tallet. Om sine egne bøker uttalte han:"«Å skrive guttebøker er et godt surrogat for mange gleder. Egentlig skriver jeg mer om gutter enn for gutter. Dette er det visst mange av mine venner som ikke er i stand til å forstå.»"
Tøffelblomfamilien
Tøffelblomfamilien (Calceolariaceae) er en plantefamilie i leppeblomstordenen. Tidligere ble denne familien ofte oppfattet som del av maskeblomstfamilien. Ingen arter er opprinnelige i nordisk flora, men flere arter av tøffelblom (Calceolaria) kan finnes forvilla.
Noen arter:
Thomisme
Thomisme er den formen for teologisk og filosofisk tenkning som utgår fra Thomas Aquinas. Thomisme har vært særlig utbredt innen dominikanerordenen, og har hatt sterk innflytelse innen den romersk-katolske kirken, ikke minst på 1800-tallet.
Thomismen forener gresk filosofi og kristen filosofi.
Pat Jennings
Patrick Anthony Jennings (født 12. juni 1945 i Newry i Nord-Irland) er en tidligere profesjonell fotballspiller (målvakt). Han spilte 119 landskamper for, et antall som den gang var verdensrekord, i løpet av en landslagskarriere som varte i over 22 år. Jennings er en av tidenes største fotballkeepere. Han spilte over 1000 kamper på høyeste nivå for klubb og landslag, og scoret til og med et mål i Charity Shield-kampen i 1967 mot Manchester United. Han ble i 1973 kåret til Football Writers' Association Footballer of the Year, og PFA Players' Player of the Year i 1976.
16 år gammel begynte Jennings å spille for den lokale klubben Newry Town, og gikk til tredjedivisjonslaget Watford i mai 1963. Jennings imponerte i sin første sesong i ligasystemet, og spilte samtlige ligakamper for klubben. På slutten av sesongen ble han kjøpt av Tottenham Hotspur for 27 000 pund. Jennings tilbrakte 13 år på White Hart Lane, og spilte i løpet av denne tiden 472 ligakamper for Spurs. Med Tottenham vant han FA-cupen i 1967, ligacupen i 1971 og 1973 og UEFA-cupen i 1972.
I august 1977 ble han solgt til Tottenhams erkerivaler Arsenal. I løpet av åtte år for Arsenal spilte Jennings 237 ligakamper. Tre år på rad spilte han i finalen i FA-cupen (1978–1980), hvorav Arsenal vant den ene, 3-2 mot Manchester United i 1979.
Jennings debuterte på landslaget som 18-åring, mens han spilte for Watford. Sin siste landskamp spilte han på 41-årsdagen, etter å ha vært klubbløs i over ett år. Kampen var i gruppespillet under VM 1986, og ble spilt mot. Brasil vant kampen 3-0. Dette var Jennings' andre VM, han deltok også i 1982.
Etter den aktive karrieren har Jennings arbeidet som keepertrener. Han har hatt denne stillingen i Tottenham siden 1993.
Jennings er offiser av Order of the British Empire.
Global Underwater Explorers
Global Underwater Explorers (GUE) er en dykkerutdanningsorganisasjon som oppsto på grunn av et stort ønske om å øke sikkerheten ved undervannsutforskning. Samtidig med et ønske om å ta vare på den unike livet og miljøet undervann. Derfor tilbyr de en utdanning som setter meget høye minimumsstandarder. Som en del av visjonene for grunnleggerne vil GUE arbeide for følgende:
Se også
DIR-dykking
Carlemanniaceae
Carlemanniaceae er en plantefamilie i ordenen Lamiales i kurvplante-kladen (Asteridae). Artene vokser ikke naturlig i den nordiske floraen.
Bo Holmberg
Bo Holmberg (født 17. november 1942 i Härnösand, død 11. februar 2010 i Stockholm) var en svensk sosialdemokratisk politiker. Han ble Sveriges kommuneminister i 1982. I 1983 ble tittelen omgjort til sivilminister, noe han var frem til 4. oktober 1988. Han ble valg inn i Sveriges Riksdag i 1985, og satt der til 1996. Fra 1996 til 2005 var han landshövding (fylkesmann) i Södermanlands län.
Han var gift med Sveriges utenriksminister Anna Lindh, som ble drept i 2003. De ble gift i 1991.
Victoria Rung
Victoria Rung (født 4. juni 1992) er en norsk svømmer fra Stavanger som svømmer for Madla Svømmeklubb. Under NM Kortbane 2013 vant hun gull sammen med Maria Thompson Clausen, Vilde Tengesdal og Eva Marie W. Østerhus på 4 x 200 m fri. I samme NM tok hun sølv på 400 m fri og bronse på 200 m fri.
Hun har mottatt erkjentlighetspris fra Stavanger kommune. Hun er søster til Sarah Louise Rung.
Argyll Robertsons pupill
Pupillene er små og kan være uregelmessige i formen. Pupillerefleksen er svakere eller borte, slik at det tar lengre tid for pupillene å trekke seg sammen når det sendes mer lys i øyet, eller pupillene trekker seg mye mindre sammen enn normalt.
Tilstanden ble første gang beskrevet av Douglas Argyll Robertson i 1869.
Theodore Roosevelt
Theodore Roosevelt (kallenavn «Teddy», født 27. oktober 1858 i New York, død 6. januar 1919) var en amerikansk republikansk politiker. Han var USAs 26. president, 1901–1909. Han ble visepresident i 1901, og avanserte da president William McKinley ble myrdet samme år. Roosevelt ledet den progressive bevegelsen, og dannet Det progressive parti da han tapte presidentnominasjonen i Det republikanske parti i 1912.
Fra visepresident til president
Etter at president William McKinley ble skutt i 1901, ble visepresident Theodore Roosevelt innsatt i presidentembetet etter fem måneder som landets nestleder. Han var den yngste president i USAs historie, og innsettelsen skjedde i byen Buffalo nær Niagara Falls. Ved innsettelsen sverget Roosevelt hverken med hånden på Bibelen eller noen annen bok, noe som er enestående i forbindelse med presidentinnsettelser i USA. Han var den eneste amerikanske presidenten som ikke brukte ordet «I» (= jeg) i sin åpningstale.
Roosevelt huskes for å ha uttalt at «vi ønsker ikke femti-prosents amerikanere. Vi ønsker hundre-prosents amerikanere!» Det var samme holdningen som lå bak slagordet Stop the Norwegians! i Minnesota og Stop the Germans! i Wisconsin. Folk skulle etter hans mening ikke danne nasjonale enklaver, men omdannes til amerikanske patrioter. Faktisk måtte det en høyesterettsdom til i 1923, Meyer mot Nebraska, for å tillate undervisning i fremmedspråk før 8.klasse.
Internasjonal agenda
Roosevelt fikk Nobels fredspris i 1906 for å ha meglet frem en fredsavtale som gjorde slutt på Den russisk-japanske krig. Han var også den første presidenten i landet som dro utenfor USAs landegrenser mens han fungerte som president. Bakgrunnen var at Roosevelt spilte en vesentlig rolle i forbindelse med byggingen av Panama-kanalen.
Roosevelt er også kjent for uttrykket «Speak softly and carry a big stick». Med dette mente Roosevelt at man først skulle gå inn for fredelige forhandlinger og, dersom det ikke hjalp, måtte man bruke makt.